Az EGT-Vegyesbizottság 112/1999 határozata

(1999. szeptember 24.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét az 1999. május 28-i 65/1999 EGT-vegyesbizottsági határozat [1] módosította.

(2) A nyilvános páneurópai digitális cellás földi mobil rádiótávközlés (II. fázis) csatlakoztatásának általános követelményeire vonatkozó közös műszaki szabályokról (2. kiadás) szóló, 1998. szeptember 16-i 98/574/EK bizottsági határozatot [2] be kell építeni a Megállapodásba.

(3) A GSM 1800-as sávban működő nyilvános digitális cellás távközlő hálózatokkal (II. fázis) használható mobil állomások csatlakoztatására vonatkozó általános követelményekre vonatkozó közös műszaki szabályokról (2. kiadás) szóló, 1998. szeptember 16-i 98/575/EK bizottsági határozatot [3] be kell építeni a Megállapodásba.

(4) A nyilvános kapcsolt telefonhálózathoz (PSTN) kapcsolódó és analóg kézibeszélő funkciót magában foglaló végberendezések csatlakoztatására vonatkozó követelmények közös műszaki szabályairól szóló, 1998. július 16-i 98/576/EK bizottsági határozatot [4] be kell építeni a Megállapodásba.

(5) A 4 GHz és 6 GHz frekvenciasávban üzemelő kis apertúrájú földi állomásokra (VSAT) vonatkozó közös műszaki szabályokról szóló, 1998. június 16-i 98/577/EK bizottsági határozatot [5] be kell építeni a Megállapodásba.

(6) Az 1,5/1,6 GHz frekvenciasávban üzemelő kis adatsebességű műholdas mobil földi állomásokra (LMES) vonatkozó közös műszaki szabályokról szóló, 1998. szeptember 16-i 98/578/EK bizottsági határozatot [6] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XVIII. fejezete a 4zu. pontot (98/482/EK tanácsi határozat) követően a következő pontokkal egészül ki:

398 D 0574 : A Bizottság 1998. szeptember 16-i 98/574/EK határozata a nyilvános páneurópai digitális cellás földi mobil rádiótávközlés (II. fázis) csatlakoztatásának általános követelményeire vonatkozó közös műszaki szabályokról (2. kiadás) (HL L 278., 1998.10.15., 30. o.).

398 D 0575 : A Bizottság 1998. szeptember 16-i 98/575/EK határozata a GSM 1800-as sávban működő nyilvános digitális cellás távközlő hálózatokkal (II. fázis) használható mobil állomások csatlakoztatására vonatkozó általános követelményekre vonatkozó közös műszaki szabályokról (2. kiadás) (HL L 278., 1998.10.15., 35. o.).

398 D 0576 : A Bizottság 1998. szeptember 16-i 98/576/EK határozata a nyilvános kapcsolt telefonhálózathoz (PSTN) kapcsolódó és analóg kézibeszélő funkciót magában foglaló végberendezések csatlakoztatására vonatkozó követelmények közös műszaki szabályairól (HL L 278., 1998.10.15., 40. o.).

398 D 0577 : A Bizottság 1998. szeptember 16-i 98/577/EK határozata a 4 GHz és 6 GHz frekvenciasávban üzemelő kis apertúrájú földi állomásokra (VSAT) vonatkozó közös műszaki szabályokról (HL L 278., 1998.10.15., 43. o.).

398 D 0578 : A Bizottság 1998. szeptember 16-i 98/578/EK határozata az 1,5/1,6 GHz frekvenciasávban üzemelő kis adatsebességű műholdas mobil földi állomásokra (LMES) vonatkozó közös műszaki szabályokról (HL L 278., 1998.10.15., 46. o.)."

2. cikk

A 98/574/EK, a 98/575/EK, a 98/576/EK, a 98/577/EK és a 98/578/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

Ez a határozat 1999. szeptember 25-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. szeptember 24-én.

az EGT-Vegyesbizottság részéről

az elnök

N. v. Liechtenstein

[1] HL L 284., 2000.11.9., 49. o.

[2] HL L 278., 1998.10.15., 30. o.

[3] HL L 278., 1998.10.15., 35. o.

[4] HL L 278., 1998.10.15., 40. o.

[5] HL L 278., 1998.10.15., 43. o.

[6] HL L 278., 1998.10.15., 46. o.

--------------------------------------------------